Բուժհաստատություններից գումարներ են հատկացվել Գյումրու մոր եւ մանկան ավստրիական հիվանդանոցի տանիքի վերանորոգման համար՝ 19 մլն 200 հազար դրամ, Գյումրու հոգեկան առողջության շենքի ներքին հարդարման համար՝ 24 մլն դրամ: Արթիկի բժշկական կենտրոնի պրոբլեմներին «Հետք»-ն անդրադարձել էր 2017թ.-ին: Գրել էինք, որ անձրեւների ու ձյան տեղումների ժամանակ բժշկական կենտրոնի երկրորդ հարկի սենյակները վերածվում են «վենետիկյան նրբանցքների»: Հիվանդասենյակներում, միջանցքներում, վիրահատարանում ու վիրակապարանում հայտնվում են տարատեսակ դույլեր, թասեր եւ մեծ քանակությամբ լաթեր: Անսարք տանիք, փլվող առաստաղներ, խոնավությունից քայքայված պատեր, լոկալ ջեռուցման բացակայություն, խմելու ջրի անկանոն մատակարարում, հին բուժսարքավորումներ՝ սա Շիրակի մարզի երկրորդ քաղաքի՝ Արթիկի բժշկական կենտրոնի ներկայիս նկարագիրն է: Հրատապ ծրագրի շրջանակում Արթիկի բժշկական կենտրոնին հատկացվել է 24 մլն դրամ: